Document ID: /roh_data/filtered/fineweb-2-filterrobots_roh.jsonl.gz/71174

- Dario Cologna na vegn betg a prender part a las duas davosas cursas dal Tour de Ski en Val di Fiemme.
- La meglra classificaziun dal Jauer al tour da quest onn era in 15avel plaz sur 15 kilometers ad Oberstdorf.
- Per Cologna era quai il davos Tour de Ski. La fin da stagiun sa retira el.
Il Jauer n’è betg pli da la partida en la Val di Fiemme. La ferma tuss saja era quest onn stada in problem. Quella haja impedì in buna regeneraziun, uschia Cologna. Ed era il retard tar la furma saja stà ina raschun per sa retrair.
Uss vul Dario Cologna metter l’entir focus sin ils Gieus Olimpics dal favrer. Sia finamira saja stada da l’entschatta nà – Peking.